***ববি*** (হিন্দি: बॉबी) হচ্ছে ১৯৭৩ সালে মুক্তিপ্রাপ্ত রাজ কাপুরের পরিচালনায় একটি হিন্দি ভাষার চলচ্চিত্র। চলচ্চিত্রটির কাহিনী ছিলো একজন অল্প বয়সী তরুণ এবং উঠতি বয়সী তরুণীর প্রেম নিয়ে এবং ঋষি কাপুর অভিনীত এটি প্রথম চলচ্চিত্র ছিলো যেটাতে তিনি মুখ্য এবং বড়ো গুরুত্বপূর্ণ চরিত্রে অভিনয় করেন কারণ *মেরা নাম জোকার* (১৯৭০) চলচ্চিত্রে তার চরিত্র ছিল ছোটো। তাছাড়া এই ববি ডিম্পল কাপাডিয়ারও অভিনয় করা প্রথম চলচ্চিত্র ছিলো এবং চলচ্চিত্রটিতে তিনি বিকিনি পরেছিলেন।

চলচ্চিত্রটি ১৯৭৩ সালের ২৮ সেপ্টেম্বর মুক্তি পেয়েছিলো এবং বক্স অফিসে প্রথম দিকে স্থান করেছিলো, ১৯৭৩ সালের সবচেয়ে বেশি আয়কারী এই ববিই। তাছাড়া হিন্দি চলচ্চিত্র জগতের অন্যতম সেরা প্রণয়ধর্মী এবং ব্যবসাসফল চলচ্চিত্রগুলোর তালিকায় এই ববিকে সবসময়ই রাখা হয়। চলচ্চিত্রটি তার সঙ্গীত, দৃশ্যপট এবং সংলাপের জন্য বিখ্যাত হয়ে আছে।

হিন্দি চলচ্চিত্রে (এবং ভারতে) উঠতি বয়সের প্রেমের অবতারণা এটিই ছিলো প্রথম, তাও আবার ১৫ বছর বয়সী ডিম্পল বক্ষবন্ধনী এবং জাঙ্গিয়া পরিহিত অবস্থায় ক্যামেরার সামনে এসেছিলেন যা তখনকার ভারতীয় চলচ্চিত্র জগতে দেখা যেতোনা সাধারণত। ববিকে টাইমস অব ইন্ডিয়া পত্রিকা 'সর্বকালের সেরা ২৫ প্রণয়ধর্মী চলচ্চিত্র' তালিকায় ৩য় স্থানে রেখেছিলো।

কাহিনীসূত্র
-----------

চলচ্চিত্রের একটি দৃশ্যে ঋষি এবং ডিম্পল
চলচ্চিত্রটির গল্প বোম্বে শহরের একজন অল্প বয়সী তরুণ এবং এক উঠতি বয়সী মেয়ের প্রেম কাহিনী নিয়ে। রাজ নাথ (ঋষি কাপুর) হচ্ছে এক বড় ব্যবসায়ীর ছেলে আর অপরদিকে ববি ব্র্যাগাঞ্জা (ডিম্পল কাপাডিয়া) একটা জেলের মেয়ে।

রাজ তার বোর্ডিং স্কুল পাশ করে বাসায় আসে। বাসায় তার মা-বাবা তার জন্য জন্মদিনের এক অনুষ্ঠানের আয়োজন করে। রাজ যখন ছোটো ছিলো তখন ব্র্যাগাঞ্জা নামের এক মহিলা তার দেখাশোনা করত, রাজ তাকে আন্টি বলে ডাকত। মিসেস ব্র্যাগাঞ্জা রাজের জন্মদিনের অনুষ্ঠানে তার নাতি ববিকে নিয়ে আসে কিছুক্ষণের জন্য এবং ছোটোখাটো একটা উপহার দিয়ে চলে যায়। রাজের ববিকে দেখে ভালো লেগে যায় এবং সে তার সাথে বন্ধুত্ব করবে বলে মনস্থির করে। রাজ মিসেস ব্র্যাগাঞ্জাদের বাসায় যায়। ববির সাথে রাজের কথা হয়, ধীরে ধীরে বন্ধুত্বও বাড়তে থাকে।

ববিদের আর্থিক অবস্থা রাজদের চেয়ে অনেক খারাপ হওয়ায় রাজের মা-বাবা চায়না যে রাজ ববির সাথে মিশুক। এটা নিয়ে অনেক ঝামেলা হয়। যদিও সিনেমার শেষের দিকে ববি আর রাজের সম্পর্কটাকে তাদের অভিভাবকেরা ইতিবাচকভাবেই দেখে।

চরিত্র রূপায়নে
---------------

* ঋষি কাপুর - রাজ নাথ
* ডিম্পল কাপাডিয়া - ববি ব্র্যাগাঞ্জা
* প্রেম নাথ - জ্যাক ব্র্যাগাঞ্জা (ববির পিতা)
* দুর্গা খোটে - ববির দাদী মিসেস ব্র্যাগাঞ্জা (জ্যাকের মা)
* প্রাণ - জনাব নাথ (রাজের পিতা)
* সোনিয়া সাহনী - মিসেস সুষমা নাথ (নাথের স্ত্রী, রাজের মা)
* অরুণা ইরানি - নিমা
* প্রেম চোপড়া - প্রেম চোপড়া
* ফরিদা জালাল - অল্কা 'নিক্কি' শর্মা
* পিঞ্চু কাপুর - মিঃ শর্মা
* জগদীশ রাজ - পুলিশ ইন্সপেক্টর

তথ্যসূত্র
---------

1. ↑  "Dimple Kapadia Birthday Special: Iconic looks of the ageless beauty"। *freepressjournal.in*। ৮ জুন ২০১৭। সংগ্রহের তারিখ ৯ নভেম্বর ২০১৭।
2. ↑  "Box Office 1973"। Boxofficeindia.com। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৬-০১।
3. ↑  "Top Earners 1970-1979"। Boxofficeindia.com। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৬-০১।
4. ↑  Worth Their Weight In Gold! (70's)  ওয়েব্যাক মেশিনে আর্কাইভকৃত ২২ অক্টোবর ২০১৭ তারিখে, *Box Office India*, 3 November 2011
5. ↑  Kanwar, Rachna (৩ অক্টোবর ২০০৫)। "25 Must See Bollywood Movies"। Indiatimes movies। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১০।

বহিঃসংযোগ
---------

* ইন্টারনেট মুভি ডেটাবেজে *ববি*  উইকিউপাত্তে এটি সম্পাদনা করুন (ইংরেজি)
* অলমুভিতে *ববি* উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *ববি* (ইংরেজি)

| * দে
* স
রাজ কাপুর |
| --- |
| 
* চলচ্চিত্র
* পুরস্কার ও মনোনয়ন

 |
| পরিচালক | 
* *আগ* (১৯৪৮)
* *বরসাত* (১৯৪৯)
* *আওয়ারা* (১৯৫১)
* *শ্রী ৪২০* (১৯৫৫)
* *সঙ্গম* (১৯৬৪)
* *মেরা নাম জোকার* (১৯৭০)
* *ববি* (১৯৭৩)
* *সত্যম শিবম সুন্দরম* (১৯৭৮)
* *প্রেম রোগ* (১৯৮২)
* *রাম তেরি গঙ্গা মইলি* (১৯৮৫)
* *হেনা* (১৯৯১)

 |
| প্রযোজক | 
* *বুট পলিশ* (১৯৫৪)
* *জাগতে রহো* (১৯৫৬)
* *আব দিল্লি দূর নহিঁ* (১৯৫৭)
* *জিস দেশ মেঁ গঙ্গা বহতি হ্যায়* (১৯৬০)
* *ধরম করম* (১৯৭৫)
* *বিবি-ও-বিবি* (১৯৮১)

 |
| আরও দেখুন | 
* কাপুর পরিবার
* আর. কে. ফিল্মস
* গ্রন্থপঞ্জি

 |